
ŠIAULIŲ MIESTO SAVIVALDYBĖS TARYBA

SPRENDIMAS
DĖL PRITARIMO IŠNUOMOTI VALSTYBINĖS ŽEMĖS SKLYPĄ DUBIJOS G. 1E, ŠIAULIŲ MIESTE

2025 m.                   d. Nr. T-
Šiauliai 

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 3 dalimi, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 43.5.5 papunkčiu ir 44 punktu, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.9 papunkčiu, Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarka, patvirtinta Lietuvos Respublikos aplinkos ministro 2003 m. gegužės 19 d. įsakymo Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“ 1 punktu (toliau – Tvarka), ir statybos techniniu reglamentu STR 1.12.06:2002 „Statinio naudojimo paskirtis ir gyvavimo trukmė“, patvirtintu Lietuvos Respublikos aplinkos ministro 2002 m. spalio 30 d. įsakymo Nr. 565 „Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“ 1 punktu (toliau – STR 1.12.06:2002), įgyvendindama Šiaulių miesto savivaldybės vardu sudaromų sutarčių pasirašymo tvarkos aprašo, patvirtinto Šiaulių miesto savivaldybės tarybos 2023 m. rugsėjo 7 d. sprendimo Nr. T-381 „Dėl Šiaulių miesto savivaldybės vardu sudaromų sutarčių pasirašymo tvarkos aprašo patvirtinimo“ 1 punktu, 5.9 papunktį, 9 punktą, atsižvelgdama į uždarosios akcinės bendrovės „Busturas“ 2024-12-20 prašymą (registracijos DVS „Avilys“ Nr. G-10308), į tai, kad žemės sklype esantis vandens bokštas 1H1p (unikalus Nr. 2995-2002-6014) pastatytas 1952 m., ekonomiškai pagrįstos naudojimo trukmės terminas yra 80 metų ir jau pasibaigęs, todėl gali būti nustatomas ne ilgesnis kaip vienos dešimtosios dalies nustatytos statinio ar įrenginio ekonomiškai pagrįstos naudojimo trukmės žemės sklypo nuomos terminas, Šiaulių miesto savivaldybės taryba nusprendžia:
. Išnuomoti ne aukciono būdu aštuoneriems metams uždarajai akcinei bendrovei „Busturas“ 0,0400 ha ploto valstybinės žemės sklypą (kadastro Nr. 2901/0011:264, unikalus Nr. 2901-0011-0264) Dubijos g. 1E, Šiaulių mieste, nuomos terminą apskaičiuojant vadovaujantis Tvarka ir STR 1.12.06:2002 priedo 65.1 papunkčiu, pagal valstybinės žemės nuomos sutarties projekte (pridedama) įrašytas sąlygas.
. Nustatyti, kad 0,0400 ha ploto valstybinės žemės sklypo Dubijos g. 1E, Šiaulių mieste, vidutinė rinkos vertė, nuo kurios skaičiuojamas žemės nuomos mokestis, apskaičiuota pagal žemės verčių zonų žemėlapius, patvirtintus Nacionalinės žemės tarnybos prie Aplinkos ministerijos direktoriaus 2024 m. gruodžio 9 d. įsakymu Nr. 1P-546-(1.1 E.) „Dėl masinio žemės vertinimo dokumentų patvirtinimo“, yra 10 700 Eur.
Šis sprendimas gali būti skundžiamas ne vėliau kaip per vieną mėnesį nuo jo įteikimo dienos paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose, arba Bendrosios kompetencijos teismui Lietuvos Respublikos civilinio proceso kodekso nustatyta tvarka.

